Jaak Kõdar

Jaak Kõdar (7. juuli 1940 Nava talu, Lilli küla, Karksi vald – 22. märts 2023) oli eesti prosaist, näitekirjanik ja kultuurikorraldaja."Suri kirjanik Jaak Kõdar", ERR, 24.03.2023 (vaadatud 26.03.2023)"Jaak Kõdar", Kuulsad Mulgid (vaadatud 26.03.2023)

Nõukogude ajal töötas ta tootmiskoondises Desintegraator. Asutust juhtinud Johannes Hindi poliitilise protsessi tõttu kandis Kõdar 1984–1987 karistust Rummu ja Murru vanglas, karistuse lõppedes ta rehabiliteeriti."Jaak Kõdar", Estonian Writers' Online Dictionary (vaadatud 26.03.2023)

2005. aastal ehitas ta oma isatallu Navale (Viljandimaal Mulgi vallas Lilli külas) etenduspaiga Nava lava. Samast aastast korraldas ta seal Mulgi kultuuri festivali, kus etendati ka tema kirjutatud näitemänge.

Jaak Kõdar kirjutas ligi 30 raamatut, sh näidendeid, luulekogusid ja lasteraamatuid nii eesti kirjakeeles kui ka mulgi murdes. Ka andis ta välja oma isa mälestusteraamatu "Kaks elu".1970. aastatel töötas ka reporterina ETV-s.

2014. aastal nimetati ta Karksi valla aukodanikuks.

2017. aastal pälvis Kõdar Mulgi Kultuuri Instituudi auhinna Mulgimaa Uhkus."Mulgimaa Uhkus", Mulgi Kultuuri Instituut (vaadatud 26.03.2023)

Kõdar oli 2009. aastast Eesti Kirjanike Liidu liige. 1994. aastast kuulus ta Eesti Keskerakonda.Äriregistri päringud, 26.03.2023.

Viited

Kategooria:Eesti kirjanikud
Kategooria:Eesti näitekirjanikud
Kategooria:Eesti lastekirjanikud
Kategooria:Eesti kultuurikorraldajad
Kategooria:Eesti represseeritud isikud
Kategooria:Sündinud 1940
Kategooria:Surnud 2023